নেতাজিকে জাতির সন্তান ঘোষণার দাবিতে ওড়িশা হাইকোর্টে আবেদন

ভুবনেশ্বর: নেতাজি (Netaji) সম্পর্কিত সব গোপন নথি প্রকাশের দাবি উঠল ওড়িশায় (Odisha)। সেইসঙ্গে মামলাকারী তাঁকে জাতির সন্তান হিসেবে ঘোষণার দাবিতে ওড়িশা হাইকোর্টে (Odisha High Court) আবেদন জানিয়েছেন।

২৩ জানুয়ারিকে (23 January) জাতীয় দিবস এবং কটকে নেতাজির জন্মস্থানকে জাতীয় মিউজিয়ামের মর্যাদা দেওয়ার দাবি আবেদনকারী পিনাক পানি মহান্তির।

একইসঙ্গে ১৯৪৭ সালের ‘ট্রান্সফার অফ পাওয়ার এগ্রিমেন্ট’ এবং মুখার্জি কমিশনের ইনকয়ারি রিপোর্ট প্রকাশেরও দাবি মামলায়।

আরও পড়ুন: ২৩শে জানুয়ারি নেতাজি জয়ন্তী, কেন এই দিনের নাম ‘পরাক্রম দিবস’

উল্লেখ্য, ১৯৪৫ সালে নেতাজি সুভাষচন্দ্র বসুর অন্তর্ধান রহস্যের (Netaji Subhash Chandra Bose) তদন্তে ১৯৯৯ সালে বিচারপতি মনোজ কুমার মুখোপাধ্যায়ের নেতৃত্বে গঠিত হয়েছিল তদন্ত কমিশন।

একই আবেদন পূর্বে প্রধানমন্ত্রীর কাছে লিখিতভাবে করা হয়েছিল। তিনি এই বিষয়ে উপযুক্ত পদক্ষেপ করার জন্য চিঠিটি পাঠিয়ে দেন স্বরাষ্ট্র মন্ত্রকে। কিন্তু ওই মন্ত্রক এখনও পর্যন্ত এই বিষয়ে কোন পদক্ষেপ করেনি।

ভারপ্রাপ্ত প্রধান বিচারপতি অরিন্দম সিনহা ও বিচারপতি মৃগাঙ্ক শেখর সাহুর ডিভিশন বেঞ্চে অভিযোগ মামলাকারীর।

এই দাবি সম্পর্কে কেন্দ্রীয় ও রাজ্য সরকারের বক্তব্য তলব আদালতের। ১২ ফেব্রুয়ারি পরবর্তী শুনানি।

দেখুন অন্য খবর: