পরিযায়ী শ্রমিকদের নিরাপত্তা নিয়ে বড় মন্তব্য হাইকোর্টের বিচারপতির

ওয়েব ডেস্ক: চুক্তিভিত্তিক পরিযায়ী শ্রমিকদের (Migrant Workers) সামাজিক ও অর্থনৈতিক সুরক্ষা নিশ্চিত করতে আইনের যথাযথ সংশোধন ও বাস্তবায়ন জরুরি। সেই সঙ্গে শ্রমিকদের আর্থিক নিরাপত্তা রক্ষায় সরকার এবং সমাজের সম্মিলিত উদ্যোগ গ্রহণ করা উচিত। সম্প্রতি কলকাতা হাইকোর্টে (Calcutta High Court) অনুষ্ঠিত এক আলোচনা সভায় এমনই মন্তব্য করেছেন ওড়িশা হাইকোর্টের (Odisha High Court) প্রধান বিচারপতি হরিশ ট্যান্ডন (Justice Harish Tandon)।

পশ্চিমবঙ্গ লিগ্যাল এইডস সার্ভিসের উদ্যোগে আয়োজিত এই আলোচনা সভায় উপস্থিত ছিলেন কলকাতা হাইকোর্টের বিচারপতি সব্যসাচী ভট্টাচার্য ও বিচারপতি অমৃতা সিনহা। এই বৈঠকে ওড়িশা হাইকোর্টের প্রধান বিচারপতি হরিশ ট্যান্ডন বলেন, সমাজে ধনী ও গরিবের মধ্যে বিস্তর ফারাক রয়েছে। এই ব্যবধান কমানোর জন্য দুই স্তরের সমন্বয় প্রয়োজন। তিনি আরও বলেন, দেশের উন্নয়নে শ্রমিকদের অবদান অনস্বীকার্য, তাই তাঁদের সুরক্ষায় বিশেষ ভূমিকা নেওয়া জরুরি।

আরও পড়ুন: কবে এবং কী কারণে ধ্বংস হবে পৃথিবী? বলে দিলেন নীতীশ কুমার

বিচারপতি ট্যান্ডনের পর্যবেক্ষণ। সমাজে অর্থনৈতিক বৈষম্য দূর করতে ব্যবস্থা নেওয়া জরুরি। তিনি আরও মনে করেন যে, শ্রমিকদের সুরক্ষায় সরকার ও সমাজের সম্মিলিত দায়িত্ব রয়েছে। তাই পরিযায়ী শ্রমিকদের জন্য কার্যকর আইন আরও শক্তিশালী করা এবং চুক্তিভিত্তিক শ্রম আইন আরও কার্যকর করা উচিত বলে মত দেন বিচারপতি ট্যান্ডন।

বিচারপতি ট্যান্ডন মনে করেন, ১৯৭৬ সালের চুক্তিভিত্তিক শ্রম আইন ইতিমধ্যেই কার্যকর রয়েছে, তবে তা আরও সক্রিয়ভাবে প্রয়োগ করা দরকার। দেশের আইনসভাকে এই বিষয়ে আরও সচেতন হয়ে কার্যকর পদক্ষেপ গ্রহণ করতে হবে বলেও তিনি মন্তব্য করেন।

দেখুন আরও খবর: